Eduarda figpapago

Eduarda figpapago (Psittaculirostris edwardsii), konata ankaŭ kiel Figpapago de Edwards, estas specio de papagoj el la subfamilio de lorienoj en la familio de Psittaculidae. Ĝi troviĝas en malsekaj arbaroj de malaltaj teroj en nordorienta Nov-Gvineo. La maskla plenkreskulo estas ĉefe verda kun ruĝaj brusto kaaj vangoj, flavaj orelkovriloj, kaj flaveca krono. 

Taksonomio
La figpapago de Edwards unue estis priskribita de la franca zoologo Émile Oustalet en 1885, kaj nomita honore al la franca naturalisto Alphonse Milne-Edwards. Ĝi estas unu el tri specioj en la genro Psittaculirostris.

Aspekto
Mezgranda papago kun fortika konstruo kaj mallonga vosto, ĝi estas 18 cm longe. La plenkreska masklo havas brilverdajn flugilojn, dorson kaj voston. La plumoj de la vangoj kaj orelkovriloj estas longaj kaj mallarĝaj, donante al la vizaĝo ruĝecan aspekton. La vangoplumoj estas ruĝaj kaj la orelkovriloj orflavaj. La gorĝo kaj brusto estas ruĝaj kun malhelblua-nigra bendo sur la supra brusto. La beko estas malhelgriza-nigra kaj la okuloj (irisoj) ruĝaj. La piedoj estas malhelgrizaj. La plenkreska ino estas simila, sed havas pli larĝan bluan-nigran bendon sur la alie verdflava brusto. Nematuraj birdoj similas la inon.

La alvokoj inkluzivas altatonan kriegon skriit aŭ zsiit, kaj mallongan akran ks, priskribitan kiel "moneroj falantaj sur betonon".

Distribuado kaj habitato
La figopapago de Edwards estas limigita al nordorienta Nov-Gvineo, kie ĝi troviĝas de la golfo Yos Sudarso kaj Vanimo orienten ĝis la golfo Huon. Ofta ene de sia teritorio, ĝi troviĝas en malaltaj arbaroj kaj senarbigitaj areoj.

Kutimaro
Birdoj troviĝas unuope aŭ duope, kvankam grupoj de ĝis 35 individuoj povas kolektiĝi ĉe fruktarboj. Ilia ĉefe verda plumaro malfaciligas vidi ilin kontraŭ foliaro. Ili estis registritaj manĝantaj kun duokulaj figpapagoj, fruktokolomboj (Ptilinopus), mielmanĝuloj kaj sturnoj. Ili konsumas fruktojn inkluzive de figoj. Nestado okazas en malgrandaj kavaĵoj alte en grandaj arboj, kvankam malmulte oni scias pri ĉi tiu aspekto de ilia konduto.

Referencoj

Eksteraj ligiloj

 Forshaw, Joseph M. (2006). Parrots of the World; an Identification Guide. Bildo de Frank Knight. Princeton University Press. ISBN 0-691-09251-6.

Kategorio:Papagoformaj
Kategorio:Papagedoj
Kategorio:Birdoj de Nov-Gvineo